ຈຳນວນຄົນເສຍຊີວິດ ຍ້ອນເຊື້ອອີໂບລາ ເພີ້ມຂຶ້ນເປັນ ເກືອບຮອດ 7 ພັນຄົນແລ້ວ
ອົງການອະນາໄມໂລກ ກ່າວວ່າ ຈຳນວນຫຼວງຫຼາຍ ຂອງພວກຄົນຕາຍ ທີ່ບໍ່ແຈ້ງໃຫ້ຊາບມາກ່ອນ ເປັນສາເຫດ ຂອງການເພີ້ມທະວີຂຶ້ນ ຢ່າງຫຼວງຫຼາຍນີ້.
ອົງການອະນາໄມໂລກ ກ່າວວ່າ ຈຳນວນຄົນເສຍຊີວິດຍ້ອນ ເຊື້ອອີໂບລາ ໄດ້ເພີ້ມຂຶ້ນເກືອບຮອດ 7 ພັນຄົນແລ້ວ ຊຶ່ງເປັນ ຈຳນວນ 1 ພັນຄົນ ຫຼາຍກວ່າທີ່ລາຍງານສະບັບສຸດທ້າຍແຈ້ງ ໃຫ້ຊາບ ເມື່ອ 2 ມື້ກ່ອນໜ້ານີ້ ບັນດາເຈົ້າໜ້າທີ່ອົງການອະນາໄມໂລກ ອ້າງວ່າ ມີຈຳນວນຫຼວງ ຫຼາຍ ຂອງພວກຜູ້ຄົນຕາຍ ທີ່ບໍ່ແຈ້ງໃຫ້ຊາບມາກ່ອນ ຊຶ່ງເປັນ ສາເຫດຂອງການເພີ້ມຂຶ້ນຢ່າງຫລວງຫຼາຍນັ້ນ ອົງການອະນາໄມໂລກ ກ່າວວ່າ ໄດ້ມີການກວດພົບພະຍາດດັ່ງ ກ່າວ ຢູ່ໃນຜູ້ຄົນຫຼາຍກວ່າ 16 ພັນຄົນນ້ອຍນຶ່ງ ນັບແຕ່ເດືອນ ມີນາແລ້ວນີ້ເປັນຕົ້ນມາ ຊຶ່ງເກືອບທັງໝົດ ຍົກເວ້ນຈຳນວນນ້ອຍໆໜຶ່ງແມ່ນຢູ່ໃນກີນີ ໄລບີເຣຍ ແລະ Sierra Leone ເຈົ້າໜ້າທີ່ກ່າວວ່າ ການລະບາດຂອງເຊື້ອໂຣກດັ່ງກ່າວ ໄດ້ຊ້າລົງໃນໄລບີເຣຍ ແຕ່ໄດ້ ເພີ້ມຂຶ້ນໃນ Sierra Leone ໃນຂະນະດຽວກັນນີ້ ຢູ່ນອກນະຄອນຫລວງ ວໍຊິງຕັນໃນວັນເສົາວານນີ້ ກໍໄດ້ມີພິທີສົ່ງ ສະການ ນາຍແພດຄົນນຶ່ງຈາກ Sierra Leone ທີ່ເສຍຊີວິດໄປຍ້ອນຕິດເຊື້ອອີໂບລາ ໃນຂະນະທີ່ທຳການປິ່ນປົວພວກທີ່ຕິດເຊື້ອໂຣກດັ່ງກ່າວ Dr Martin Salia ໄດ້ເສຍຊີວິດທີ່ໂຮງໝໍໃນເມືອງ Omaha ລັດNebraska ໃນວັນທີ 17 ພະຈິກນີ້ ໃນບັນດາພວກທີ່ໄປຮ່ວມໄວ້ອາໄລນຳ Dr Salia ນັ້ນ ກໍມີທ່ານ Ron Klain ຫົວໜ້າ ທີມຮັບມືກັບເຊື້ອອີໂບລາຂອງທຳນຽບຂາວ ທ່ານໄດ້ອ່ານຂໍ້ຄວາມຈາກປະທານາທິບໍດີບາຣັກ ໂອບາມາ ທີ່ເອີ້ນ Dr Salia ວ່າ ເປັນວິລະບຸລຸດ ທີ່ເລືອກເອົາການໄປປະເຊີນກັບໄພອັນຕະລາຍ ເພື່ອຊ່ອຍເຫລືອຄົນອື່ນໆ